cyanic-selkie/wikianc huggingface dataset:
וניאמין דימשיץ
קורות חיים
מ-1939 ועד סוף מלחמת העולם השנייה היה דימשיץ מנהל תשלובת המפעלים מגניטוגורסק, והיה אחראי על הקמת עשרות מתקנים חדשים שקלטו את הציוד וכח-האדם שפונו מהחזית. תחת הנהלתו הופקה 50% מהפלדה ששימשה בייצור שריון במלחמה. ב-1946 הועבר לנהל את מפעלי הפלדה בזפוריז'יה.
חסדו של טיטוס
רקע
ביולי 1791, בשנה האחרונה לחייו, בהיותו בשלבים מתקדמים של כתיבת האופרה "חליל הקסם", התבקש מוצרט לחבר אופרה סריה. ההזמנה הגיעה מהאמרגן דומניקו גווארדסוני ונשכר על ידי האחוזות של בוהמיה לספק להם יצירה חדשה לרגל חגיגת הכתרתו של לאופולד השני, קיסר האימפריה הרומית הקדושה כמלך בוהמיה. ההכתרה תוכננה על ידי 'האחוזות' במטרה לאשרר (לאשר רשמית) הסכם פוליטי בין ליאופולד והאצולה של בוהמיה (מעשה שהניא את מאמציו של יוזף השני – אחיו של ליאופולד – ליזום תוכנית לשחרר את הצמיתים בבוהמיה ולהעלות את נטל המיסוי של האריסטוקרטים בעלי האחוזות). ליאופולד ביקש להרגיע את האצולה הבוהמית במטרה לסכל את ההתקוממות ולחזק את שליטתו אל מול האתגרים הפוליטיים שנולדו כתוצאה מהמהפכה הצרפתית. הטקס אמור היה להתרחש ב-6 בספטמבר; גווארדסוני הסתובב בקרבת האופרה כבר בתקופת יוני. שום אופרה של מוצרט לא הייתה מגויסת בצורה כה מובהקת למטרות פוליטיות כמו 'חסדו של טיטוס', במקרה זה – כדי לקדם את הפוליטקה הריאקציונרית ומדיניותה החברתית של האליטה האריסטוקראטית. אין בנמצא הוכחות ברורות לעמדתו של מוצרט בעניין זה, או אפילו לאם היה מודע בכלל לקונפליקטים הפנים פוליטיים שהתחוללו בממלכת בוהמיה ב-1791.
זכויות להט"ב בברוניי
תנאי מחיה
בשנת 2017 דיווח משרד החוץ של ארצות הברית על הדברים הנוגעים למעמד זכויות הלהט"ב בברוניי באומרו כי "חברי קהילת הלהט"ב דיווחו על אפליה בלתי רשמית וחברתית בתעסוקה ציבורית ופרטית, דיור, בילוי וקבלת שירותים לרבות חינוך מגופים ממלכתיים. אנשי להט"ב דיווחו על הפחדה מצד המשטרה, כולל איומים לפרסם את נטייתם המינית, לפגוע ביכולתם להשיג עבודה ממשלתית או לחסום סיוע ממוסדות אקדמיים ממשלתיים. חברי הקהילה דיווחו כי הממשלה עקבה אחר פעילותם".
מתי פרידמן
ספריו
ספריו יצאו לאור לראשונה באנגלית ולאחר מכן תורגמו לעברית ולשפות רבות נוספות.
גיליאן ג'ייקובס
קריירה
בשנת 2018 שיחקה בסרט הקומדיה "האמא של המסיבות" בכיכובה של מליסה מקארתי.
ג'יימס תומפסון
קריירה
ב-24 באוגוסט 2020, חתם תומפסון בטלקום בון מהליגה הגרמנית. בקבוצה תומפסון שותף ב-36 משחקים, בהם העמיד ממוצעים של 7.1 נקודות ו-6.1 ריבאונדים למשחק.
גביע דייוויס 1961
גביע דייוויס 1961 הייתה התחרות ה-50 במניין מאז ייסוד התחרות.
בית אמריקה
הבית כלל 7 קבוצות כולל מרוקו.
נתיב האור
מטרות התכנית
התכנית דוגלת בחינוך קהילתי להתנהגות בטיחותית ונבונה בסביבה צורכת חשמל, לשימוש מושכל בחשמל וחיסכון באנרגיה, לאחריות, למעורבות חברתית, למנהיגות צעירה ולאכפתיות. התכנית מניחה שהבנת הנושאים של בטיחות, חיסכון באנרגיה ושימוש מושכל בחשמל תיצור תרבות התנהגות נבונה ותעודד את הילדים לאחריות כלפי עצמם וכלפי הקהילה שלהם
אדית הינקלי קווימבי
מחקר
ב־1962 היא פרסמה מאמר שכותרתו "השפעות אחרונות של קרינת רנטגן לטיפול בלוטת התריס" בו הציעה להפסיק עם כל רנטגן הטיפולים (טיפול בקרינה) עד שנדע טוב יותר כיצד סוג של טיפול משפיע על חולים בטווח הארוך. בנוסף, הייתה שותפה לכתיבת מאמר שכותרתו "היסודות הפיזיים של הרדיולוגיה".
ג'מה רדגרייב
ביוגרפיה
ידועה בתמיכתה ב"צלב האדום הבריטי", כשהיא מגלה עניין מיוחד בנושאי הפליטים ומבקשי מקלט.
ממלכת מיורקה
היסטוריה
עם מותו של חיימה הראשון, מלך מיורקה החדש, חיימה השני, החליט לא לחלוק כבוד לפדרו השלישי, מלך אראגון. עסוק בבעיות מגוונות בתוך הממלכה, רק בשנת 1279 השלים מלך מיורקה בכך שמדינותיו יוכרו ככפופות למלך אראגון. כתוצאה מכך ממלכת מיורקה לא יכלה להחזיק בחצר, ומלך מיורקה נאלץ לנסוע לקטלוניה כדי להביע את כפיפותו למלך אראגון. באמצעות הסכם פרפיניאן ב-1279 נוצר חוסר איזון כוחות בין ממלכת אראגון לממלכת מיורקה. המלך האראגוני שמר על השליטה הפוליטית והכלכלית של אראגון על ממלכת מיורקה, והקים מחדש את תחום השיפוט המאוחד של כתר אראגון, שפורק ברצונו של חיימה הראשון. הסכם זה יתנה את היחסים בין ממלכת מיורקה לכתר אראגון לאורך כל קיומה של הראשונה. המחסור בבתי משפט החמיר מאוחר יותר את ערעור היציבות של ממלכה שהייתה כבר על סף שבר, אשר מלבד זאת, חסרה כל מוסד משותף מעבר למלוכה.
עם מותו של בנו של חיימה השני ממיורקה, סנצ'ו בשנת 1324, ג'יימס השלישי תפס את כס המלכות בגיל תשע, מה שחייב מועצת עוצרות בראשות דודו פליפ כדי לשלוט בממלכה. המצב היה קשה מאחר שחיימה השני, מלך אראגון לא ויתר על תביעתו לכס המלכות של מיורקה. בשנת 1325, פליפ הבטיח את ויתור המלך האראגוני על כל תביעה על זכויות הירושה של כס מלכות מיורקה לאחר פירעון חוב גדול שנגרר על ידי סנצ'ו במהלך פלישה של סרדיניה. ההסכם אמנם פתר את בעיית הירושה, אך גם הכניס את הממלכה למשבר פיננסי חמור.
קהילת יהודי טעטש
מקורות הפרנסה והמסחר
בתקופת השלטון הצ'כי היו לנוער שאיפות לרכישת מקצוע, המקצועות שלמדו בטעטש היו בעיקר חייטות וסריגה במכונה. הגברים למדו חייטות והנשים תפירה. סריגה במכונה למדו הן הנשים והן הגברים. בין שתי מלחמות העולם נמשכו קשרי המסחר עם החלק הרומני של מחוז מרמרוש, לרבות קיש-טעטש, שם ישבו כ-11 משפחות יהודיות. ענף התחבורה (עגלות וכרכרות) וכל המוסדות הפיננסים, מלבד הבנק הממלכתי, היו בידי היהודים. בין בני הקהילה היו גם רופאים, עורכי-דין, רוקח אחד, כמה מהנדסים ופקידים. גם מנהל חברת החשמל במקום היה יהודי.
ראשי הקהילה
כבר בהיווסדה של הקהילה היהודית בטעטש, הייתה התארגנות של היהודים כקהילה. בכתב העת "יידשע שטימע" שהופיע במונקץ' יש עדות לבחירות לראשות והנהלת הקהילה. ראשי הקהילה דאגו לענייני הדת, הפרנסה והרווחה של יהודי טעטש.
השירותים הדתיים בקהילה
את המקוה הפכו השלטונות הסובייטים לבית מרחץ ציבורי.
לאחר השואה
כיום טעטש ריקה מיהודים.
אזבוקה וקוסה
היסטוריה
אזבוקה וקוסה התרחבה בהתמדה מאז 1997 והפכה לאחת הקמעונאיות הגדולות בפדרציה הרוסית.
Cineflix
Cineflix Media היא חברת הפקות והפצת מדיה קנדית. מטה החברה ממוקם במונטריאול, קוויבק, קנדה, עם סניפים בטורונטו, ניו יורק, לונדון ודבלין.
רותם (יישוב)
היישוב נקרא רותם על שם שיחי הרותם הנפוץ בסביבה, יח"ד - יישוב חילוני דתי.
בולניסי
היסטוריה
העיר נוסדה בשנת 1818 על ידי קבוצה של 95 גרמנים משפחות משוואביה שבגרמניה, ונראה על ידם בשם קתריננפלד (Katharinenfeld). לאחר כיבוש העיר על ידי הצבא האדום בשנת 1921, הוחלפה שמה ללוקסמבורג (Luxemburg), על שמה של גרמניה קומוניסטית, רוזה לוקסמבורג. בשנת 1941 כל צאצאי הגרמנים שלא היו נשואים לגאורגים הוגלו לסיביר ולקזחסטן. בשנת 1944 הוחלף שמה לבולניסי.
ניקולו מקיאוולי
שנותיו הראשונות
אף כי ידוע אך מעט על שנותיו הראשונות, ידועים התנאים בפירנצה של אותם ימים כך שניתן להבין בקלות את הרקע בו גדל. פירנצה תוארה כעיר בעלת שני זרמים מנוגדים: הראשון הונהג ידי לורנצו דה מדיצ'י, "המפואר", חובב האמנות והתענוגות, ולאחר מותו וקריסת שלטונה של משפחתו הונהגה העיר על ידי תומכי ג'ירולמו סבונרולה, המטיף הדתי-קנאי שיצא נגד תקופת הנהנתנות של בית מדיצ'י. נראה כי השפעתו של סבונרולה על מקיאוולי הצעיר לא הייתה רבה, אף כי באותו זמן הייתה לו השפעה רבה על גורלה של פירנצה, שכן הוא משמש כמושא ללעג ב"הנסיך", שם הוא מובא כדוגמה לאיש דת לא חמוש, ואי לכך בלתי מוצלח. לעומתו מציין מקיאוולי דווקא לטובה את שלטון הפאר של בני משפחת מדיצ'י בעיקר כי את ספרו הוא מקדיש לנכדו של לורנצו מתוך אינטרס אישי. נטען כי הסיבה להקדשת הספר לנכדו של לורנצו היא ניסיונו של מקיאוולי להתקרב אל המשפחה ששלטה באותו זמן בעיר פירנצה משנת 1512 ואשר דחקה את מקיאוולי ממשרתו הציבורית לאחר הרסטורציה של שלטונה. כאשר שבו בני מדיצ'י לשלטון נחשד מקיאוולי בקשר נגדם, נכלא וסולק מעמדות ההשפעה בעיר. לאחר ששוחרר ממעצר הוגלה לחווה חקלאית בקרבת העיר.
פעילותו הציבורית תחת הרפובליקה
החלק השני של חייו הועבר בשירות הרפובליקה החופשית של פירנצה, שקמה ב־1494 לאחר שפלישת הצרפתים לאיטליה הובילה לגירוש המשפחה השלטת, בית מדיצ'י. לאחר ששירת במשך ארבע שנים באחד מן המשרדים הציבוריים, הוא מונה למזכיר לשכת השגרירות השנייה, וכן ב־1498 למזכיר "מועצת העשרה לענייני חירות ושלום". בזמן זה הוא לקח חלק בעניינים חשובים של הרפובליקה, וניתן לקבל בעניין זה מידע רב מן הצווים, הזכרונות והמכתבים שכתב, שנשמרו עד ימינו. המידע בדבר עסקיו עם מדינאים וקצינים בני זמנו נותן לנו הבנה טובה של מעשיו, ומספק את המקורות שמהם שאב את החוויות והדמויות המעטרות את חיבורו הידוע ביותר – "הנסיך".
שליחותו הראשונה הייתה ב־1499 לקתרינה ספורצה, "הגבירה מפורלי". בספרו הוא מלמד ממעשיה את הלקח שחשוב יותר לרכוש את אהדת הציבור מאשר לסמוך על מבצרים. עיקרון זה בולט אצל מקיאוולי, והוא מדגיש אותו כמה פעמים כבעל חשיבות רבה לנסיכים. ב־1500 נשלח מקיאוולי לצרפת על מנת לקבל את תנאיו של לואי השנים עשר מלך צרפת, להמשך המלחמה נגד פיזה. מלך זה, במהלכיו באיטליה, עשה חמש טעויות קשות במדיניות שסוכמו ב"הנסיך", ואלה גרמו בסופו של דבר לגירושו מאיטליה. הוא גם זה שהציב את פירוק נישואיו כתנאי לתמיכתו באפיפיור אלכסנדר השישי, דבר שהוביל את מקיאוולי לכתוב את דעתו לגבי אמונתם של נסיכים. באותו זמן פגש מהנדס בשם לאונרדו דה וינצ'י ששירת בצוותו של צ'זארה בורג'ה. מאוחר יותר שכר אותו מקיאוולי כמהנדס למערכה כנגד העיר פיזה.
תנ"ך רם
תנ"ך רם הוא תרגום של התנ"ך מעברית מקראית לעברית ישראלית, שנעשה על ידי חוקר המקרא והמחנך אברהם אהוביה ביוזמת המו"ל רפי מוזס, והתנ"ך נקרא כראשי התיבות של שמו.
מיכאל שטראוס (פילוסוף)
ביוגרפיה
נולד בגרמניה, למשורר אריה לודוויג שטראוס ולאווה, בתו של מרטין בובר. בשנת 1935 עלה עם הוריו לארץ ישראל.
תשטיפי פסולת
בדיקת תשטיפיות
בדיקת תשטיפים Toxicity characteristic leaching procedure היא שיטה למיצוי מדוגמת קרקע לאנליזה כימית, שמשמשת כשיטה אנליטית לסימולציה של יצירת תשטיפים במטמנה. השיטה בודקת אם הפסולת מסווגת כמסוכנת. המיצוי עובר אנליזה לריכוזי חומרים שונים על פי הפרוטוקול, כגון מתכות כבדות,
מטרת בדיקת התשטפיות היא לקבל ריכוז מרכיבים בפאזה הנוזלית, שמשתחררים כאשר החומר מועבר למטמנה. בבדיקה מעבירים נוזל כלשהו דרך הדוגמה ומודדים את ריכוזי החומרים השונים בתשטיף (אלואט).
בדג' בים
בדג' בים (באנגלית: Budj Bim), הידוע גם בשם הר אקלס (Mount Eccles), הוא הר געש כבוי ליד מקארתור בדרום-מערב מדינת ויקטוריה באוסטרליה. ההר שוכן באזור הגאולוגי המכונה "Newer Volcanics Province" (מחוז הפעילות הגעשית החדשה יותר), המשתרע ממערב ויקטוריה לדרום-מזרח אוסטרליה הדרומית, והוא האזור הגעשי הצעיר ביותר באוסטרליה.
חשיבות היסטורית ותרבותית
קילוחי הלבה של טיירנדרה שינו את דפוס הניקוז של האזור ויצרו שטחי ביצות גדולים. אלפי שנים לפני ההתיישבות האירופית (אחת מחמש מלכודות הצלופחים באגם קונדה (Lake Condah) תוארכה באמצעות תיארוך פחמן 14 לגיל של 6,000 שנים) פיתחו בני הגונדיטג'מרה מערכת של חקלאות ימית שתיעלה את מי ערוץ "דרלוט קריק" לאזורים נמוכים בהם לכדו את מין הצלופח Anguilla australis (באנגלית short-finned eel) ודגים אחרים בסדרה של סכרים מגלשיים סכרים ותעלות. תגלית טכניקות החקלאות בקנה מידה גדול והמניפולציה של הנוף, שהודגשו ב-"Dark Emu" (האמו הכהה), ספרו רב המכר של הסופר האבוריג'יני ברוס פסקו (Bruce Pascoe) בשנת 2014, הראתה כי התושבים הילידים לא היו רק ציידים-לקטים, אלא גם מעבדי אדמה וחקלאים.
אספרטם
אספרטם או אספרטיים הוא שמו של ממתיק מלאכותי, המבוסס על האסטר המתילי של דו-פפטיד המורכב מחומצה אספרטית ופנילאלנין. אספרטם מתוק מסוכר פי 180 בערך. הוא משמש כתחליף לסוכר במאכלים ובמשקאות מסחריים רבים ברחבי העולם, בעיקר במשקאות דיאטטיים כתוסף מזון ומסומן כ-E951. אספרטם הוא מולקולה כיראלית ורק אננטיומר אחד הוא הממתיק, בעוד שלאננטיומר השני יש טעם מר.
ארפד וייס
קריירה ככדורגלן
קריירת המשחק שלו נקטעה בגיל צעיר בעקבות פציעה.
פרדיננד כהן
קורות חיים
בשנת 1885 זכה במדליית לוונהוק.
נאומי אוסקה
2020
באליפות אוסטרליה הפתוחה הגיעה אוסקה לסיבוב השלישי שבו הפסידה לקורי גוף מארצות הברית בשתי מערכות (6-3, 6-4).
יושיאו נישינה
יושיאו נישינה (ביפנית: 仁科芳雄; 6 בדצמבר 1890 – 10 בינואר 1951) היה פיזיקאי יפני שכונה: "האב המייסד של המחקר המודרני בפיזיקה ביפן". היה ממובילי תוכנית הגרעין היפנית במלחמת העולם השנייה.
חייו
נישינה מת מסרטן הכבד בשנת 1951.
פמי פרימיום
מבנה ובעלות
באוקטובר 2015, רכשה קרן ההשקעות קדמה מחצית ממניות "פמי-פרימיום" תמורת 130 מיליון שקל. באוגוסט 2020, מכרה קרן קדמה את המניות תמורת 200 מיליון שקל לקרן השקעות אירופית.
פטריארך
פטריארך (מיוונית, פטרארכון: πάτερ, אב; άρχων, מנהיג; בעברית: אב) הוא תואר הניתן לאבי משפחה מורחבת, בנצרות, בכנסייה היוונית-אורתודוקסית, הכנסייה האוריינטלית, הכנסייה הקתולית, הכנסייה הארמנית והכנסייה האשורית המזרחית, משמעות המונח היא הבישוף הבכיר ביותר.
הפטריארך שולט בשטח הנקרא פטריארכיה. היסטורית, פטריארכים היו לעיתים קרובות גם אתנרכונים, אנשי הדת הבכירים ביותר במדינה או ארץ מסוימת, אך אין הדבר כך בכל זרמי הנצרות. בכנסיות האוריינטליות הפטריארך הוא עצמו האפיפיור; בכנסייה המורמונית פטריארך הוא המקביל לכומר.
מי שברך
בקריאת התורה
יש הרבה שינויי נוסח קלים בין קהלות שונות.
אירועים שונים
תפילות "מי שברך" אחרות, נהוג לערוך לחולה ובעבור התקווה להחלמתו, וכן בבר-מצווה ובברית מילה, בעבור חיילי צה"ל, ובנסיבות שנקבעות מפעם לפעם.
ביהדות איטליה נכתבה ברכת "מי שברך" מיוחדת לנשים אשר תרמו לבית הכנסת מטפחת או כיסוי לספר התורה מעשה ידן.
ויקיפדיה הפורטוגזית
היסטוריה
החל מסוף שנת 2004, המיזם החל לצבור תאוצה. במאי 2005 ויקיפדיה הפורטוגזית עקפה את ויקיפדיה הספרדית והאיטלקית במספר הערכים. לצורך השוואה, במאי 2004, היא הייתה הוויקיפדיה ה-17 במספר מבחינת כמות הערכים.
בית בראודה
בית בראודה הוא וילת מגורים ברחוב מקדונלד 16 בשכונת תל בנימין ברמת גן, המבנה הוא בית מגורים פרטי, ושימש לתקופה כמעונו של שגריר ארצות הברית בישראל, והיה משכנו הרשמי הראשון.
היסטוריה
שכונת תל בנימין, שבגבולה הדרומי שוכן הבית, נוסדה ב-1931 על ידי הנדבן יצחק לייב גולדברג בשטח פרדס שרכש מהטמפלרים שהתגוררו בשרונה במהלך שנות ה-20, ונועדה להיות שכונת גנים לסופרים, משוררים ואמנים. גולדברג גייס לטובת תכנון השכונה את המהנדס פרדריק קיש. השכונה נקראה על שם בנו שנהרג במהלך מאורעות תרפ"ט.
ארגון נפגעי פעולות איבה
הארגון משמש כארגון היציג, בעקבות החלטת ממשלה משנת 1998, והוא ארגון א-פוליטי וא-מפלגתי.
תיירות דתית
היעד הגדול ביותר לתיירות דתית היא העיר מכה. בשנת 2019 ביקרו במכה כ-2.5 מיליון צליינים מוסלמים.
בית זילברשטיין-פיכמן
היסטוריה
שכונת תל בנימין, שבגבולה הדרומי שוכן הבית, נוסדה ב-1931 על ידי הנדבן יצחק לייב גולדברג בשטח פרדס שרכש מהטמפלרים שהתגוררו בשרונה במהלך שנות ה-20. גולדברג גייס לטובת תכנון השכונה את המהנדס פרדריק קיש. השכונה נקראה על שם בנו שנהרג במהלך מאורעות תרפ"ט. גולדברג ייעד את השכונה להיות שכונת גנים לסופרים, משוררים ואמנים, ופנה לרבים כדי לשכנע אותם להתגורר בשכונה. אחד מהם, יעקב פיכמן, עשה זאת ועבר להתגורר בשכונה עם חותנו זילברשטיין, על שם שניהם קרוי הבית.
מגלוגרפטוס
מבנה הצבתות שלו היה משונה מאוד ונועד למנוע מטרף שלכד לברוח וכן לפצוע את הטרף. הוא ניזון מחסרי חוליות ימיים שונים כמו רכיכות, קווצי עור, תולעים ואלמוגים ואולי גם מחולייתנים פרימיטיביים. לא ברור אם הוא שחה לעבר טרפו או המתין לו במארב.
זכויות להט"ב במזרח טימור
תנאי מחיה
אפליה ואלימות מצד בני משפחה והחברה הרחבה ממשיכים להשפיע על להט"בים. סקר שנערך בקרב 57 נשים לסביות, ביסקסואליות וטרנסג'נדריות שנערכו בשיתוף הפעילה בלה גאלוס בשנת 2017 מצא כי 86% מהנשאלות חוו אלימות פיזית ופסיכולוגית כאחד, כולל אלימות במשפחה, נישואים בכפייה להטרוסקסואלים וניסיונות של בני משפחה לשנות את נטייתן המינית או זהותן המגדרית.
האזור הדרום-מזרחי (ברזיל)
אזור דרום־מזרח ברזיל הוא בעיקר אזור עירוני ונמצאים בו שלוש המטרופולינים החשובות ביותר בברזיל שנמצאות סביב הערים סאו פאולו, ריו דה ז'ניירו ובלו הוריזונטה.
פליקס צוואייר
קריירת שיפוט
ב-21 בפברואר 2016, צוואייר הרחיק את מאמן באייר לברקוזן, רוג'ר שמידט, במשחקה נגד בורוסיה דורטמונד, לאחר שהוא העניק לדורטמונד כדור חופשי שהוביל לשער של דורטמונד, השער היחיד במשחק. בתחילה, שמידט סירב לעזוב את הקווים, מה שגרם לצוואייר להשעות את המשחק ולהוריד את השחקנים מכר הדשא. המשחק אותחל לאחר שמונה דקות, ללא שמידט.
משואה (מושב)
היסטוריה
כיום (2015) מתגוררות במושב כ-65 משפחות.
רצח באוריינט אקספרס (סרט, 2017)
תקציר העלילה
במהלך הנסיעה, פונה אל פוארו אחד הנוסעים, איש העסקים האמריקאי אדוארד ראצ'ט, שמספר לו שמאיימים על חייו ומבקש מפוארו שיגלה מי מאיים עליו, אך פוארו מסרב. הרכבת ממשיכה בנסיעתה, אולם נאלצת לעצור באמצע הדרך, כאשר הקטר נשמט בשל מפולת שלגים. למחרת בבוקר, ראצ'ט נמצא בתאו ללא רוח חיים, עם 12 דקירות סכין בחזהו. מנהל הרכבת, בוק, מבקש מפוארו לפענח את התעלומה עד שהרכבת התקועה תחולץ ותגיע לתחנה הקרובה.
כאסח
עלילה
הסרט מגולל את סיפורו של זמר קסטות בשם חופני (חופני כהן) גרוש ואב לילד, המתאהב באשת החברה הגבוהה שנקראת יעל (פנינה רוזנבלום), ומנסה לפרוץ למיינסטרים. מנגד יורם טל שיר (אילן דר) הוא שדרן רדיו האשכנזי-אליטיסטי המתנשא ומזלזל במוזיקה המזרחית ואילו אשתו עדנה טל שיר (יונה אליאן) מגלה אהדה. בסרט משולבים קטעי שירה רבים.
בת קול
הופעת בת הקול
ההופעה של בת קול אינה קבועה, ואינה תלויה בנסיבות קבועות או בהקשרים סיבתיים אחידים. מהשוואת מקורות חז"ל השונים מתברר שבת קול מופיעה לצרכים שונים, בין אם צורך מיידי ודחוף ובין אם הקשרים ספציפיים, ולעיתים גם בנסיבות היסטוריות שאינן דחופות, ואפילו כאשר הופעתה איננה מביאה לשינוי המציאות. גם הנמענים של דברי בת הקול משתנים; בדרך כלל פונה בת הקול לאנשים מעם ישראל, אך לעיתים מובאים דבריה ביחס לגויים, ולעיתים אף כלפי "צבאות השמים", מושג המתייחס בעיקר למלאכים לסוגיהם. גם תוכן הדברים ואופיים אינו אחיד, לעיתים הוא נושא אופי חיובי, ולעיתים שלילי. השוני והמגוון בהופעותיה מצביעים על תפקוד בת הקול ככלי רב-תכליתי בידי האל, לצורך העברת מסרים שונים לגופים שונים.
מניעת התגלות בתקופות ולאישים מסוימים
ניתן להבחין בהפסקת פעילות של בת הקול, או לכל הפחות חוסר אזכור הופעתה של בת קול, בזמנים מסוימים לאורך ההיסטוריה או ביחס לאישים שונים; כך לעומת אזכור בת קול ביחס לירבעם בן נבט מממלכת ישראל, לא נזכרת בת קול ביחס לרחבעם מממלכת יהודה. למעשה קשה לקבוע כללים ברורים, באיזה הקשרים מופיעה בת קול בספרות חז"ל; אולם נראה כי חוסר אזכור בת קול לרוב מזוהה עם פחיתות מסוימת ביחס הדיאלקטי שקיים בין האל לדמות. כלומר לכל דמות קיים יחס דיאלקטי מורכב ביחס לאל, לעיתים חיובי (כגון שלמה המלך), ולעיתים אפילו שלילי (כגון ירבעם ומנשה מלך יהודה); בעיני חז"ל דמויות מקראיות שניהלו "מערכת יחסים" צפופה ומורכבת עם האל, זכו במסורת התלמודית להתגלות של בת קול. אולם דמויות שהקישור בינן לאל אינו רציף, אף אם המקרא מציין את צדיקותן, המסורת לא "זיכתה" אישים אלו בהתגלות בת קול. כיוצאים מן הכלל הזה יש נביאים מוכרים (כגון אליהו ויחזקאל) שאינם מזוהים בהכרח עם התגלות בת קול, כדבר הנובע ממעלתם, והקשר הברור שהתקיים ביניהם לאל.
המסתתר מאחורי ההבדלים
כפי מכלול העניינים הקשורים בסודות התורה ובעיקר במעשה מרכבה, אף ההבדל בין התלמודים השונים וכתבי הראשונים, לא זכה לבחינה ביקורתית הנובעת מתוך הטקסטים עצמם. כך גם כאשר עניינים ונושאים אלו זכו להתייחסות (לדוגמה במחקריו של גרשם שלום), הבחינה הייתה בעיקר מזווית סוציולוגית והשפעה סביבתית. חוקרים שונים הצביעו על כך שבחינה מדוקדקת של ההבדלים במקורות השונים, יכולה להצביע על השפעה היסטורית, ועל התנועה בציר הזמן והגאוגרפיה. בבחינה זו התלמוד הירושלמי מזוהה בזמן ובמקום ההיסטורי הקרוב ביותר לתקופת הנביאים, דבר זה הוביל לתיאור הקשר האלוהי עם בני האדם, בצורה נתפשת וחומרית יותר, המזהה מקום גאוגרפי מפורש בו האל מתקשר עם בני האדם. מקום זה המזוהה עם בית המקדש, אף מתאים לכתיבת התלמוד הירושלמי בארץ ישראל, ובזיקה ההדוקה לבית המקדש שם. בהמשך בתלמוד הבבלי מזוהה המקום כ"מאחורי הפרגוד", זיהוי זה הוא מופשט יותר, ואינו מעניק הגדרה טריטוריאלית ברורה, משום שלא נזכר היכן בדיוק מאחוריו הפרגוד נמצא הקול. יש כאן ביטוי להפשטה ההולכת וגדלה ביחס לקשר של האל לאדם. גם ההתרחקות מזמן הנבואה, ואף ההתרחקות מהמקום בו הנבואה שורה (בבל לעומת ארץ-ישראל), השפיעו על התפתחות ושוני זה בין המקורות. ההפשטה והמרחק הגדול ביותר מזמן הראשונים מתבטאים בקביעה שבת קול "נמצאת בפני עצמה 'ברוח המנשבת'"; בדברים אלו יש הפשטה עצומה, אשר אינה מזהה כל שטח טריטוריאלי גשמי, ומעצימה את משל הרוח, שהוא ביטוי לשיא ההפשטה, המתקבלת בהסבר בעל מושגים חומריים.
לא בשמים היא
כיום מכלול הדיון בפסיקת הלכה על ידי בת קול מתקשר בהכרח לחילוקי הפוסקים בנושא הכרעה הלכתית על ידי גורמים שאינם טקסטואליים או רציונליים; גורמים אלו משתייכים לקטגוריה הנמצאת תחת המושג "לא בשמים היא". באופן כללי ניתן לראות שהספקטרום הרחב של הגישות עדיין קיים, ונוגע לפסיקות יום-יומיות, ולנמצא ביסוד של תשובות הלכתיות רבות. כך לדוגמה היחס למגוון פסקי הלכה שניתן בעקבות שימוש בבת קול, כגון הספר "שו"ת מן השמים" ומחלוקות הקיימות בין ספר הזוהר לשולחן ערוך.
בלשון ימי הביניים ובעברית החדשה
תחיית הלשון העברית הובילה למגוון תהליכים לשוניים, בהם בין השאר הרחבות משמעות וחילון של מילים. כך נעשה שימוש בצמד מילים זה בהשאלה, כ"תוצאה של תגובה כלשהי"; אבן שושן זיהה שימוש כגון זה בכתביהם של אחד העם וביאליק. התפתחות נוספת במושג חלה בעקבות הקמתם של גופים שונים במדינת ישראל, צמד המילים בת קול הולבש על להקות מחול, התארגנויות וולנטריות, תנועות פמיניסטיות ועוד. למעשה הפך צמד מילים זה לבעל משמעות עצמית, אף ללא זיקה ישירה למשמעות בה שימש בתקופת המשנה והתלמוד, ואף ללא זיקה למשמעות המורחבת שלו בימי הביניים.
גורנה אוריאחוביצה
היסטוריה
ראשית התיישבות אנושית מאורגנת באזור מתוארכת לתקופת האבן החדשה. במאה ה-1 נכבש המקום על ידי האימפריה הרומית המערבית ובמקום נבנתה מצודה. בהמשך עבר היישוב לשליטת האימפריה הביזנטית, תוך הגירת שבטים סלאבים ופרוטו בולגארים אשר שינו את המאזן הדמוגרפי ביישוב בשלהי המאה ה-6. ישנן עדויות ארכאולוגיות ליישוב מאורגן גם בתקופת האימפריה הבולגרית הראשונה והשנייה, עת הפך היישוב למבצר כחלק משרשרת מצודות דרכים, שנועדו להגן על הבירה טרנובו. בסוף המאה ה-14 נכבשה המצודה על ידי צבא האימפריה העות'מאנית וב-1444, ונחרבה בעת מסעו של ולדיסלב השלישי מוורנה כנגד העות'מאנים.
חיל האוויר הברזילאי
מלחמת העולם השנייה
בדומה למלחמת העולם הראשונה, גם במלחמת העולם השנייה נכנסה ברזיל למלחמה נגד גרמניה בעקבות פעילותן הגוברת והולכת של הצוללות הגרמניות בסמוך לחופי ברזיל. יומיים לאחר הקמת מינסטריון האוויר, ב-22 בינואר, הכריזה ברזיל מלחמה על גרמניה הנאצית.
מבצעים
אחד המבצעים האחרונים של חיל האוויר הברזילאי היה הפצצת אתרי נחיתה בלתי-חוקיים ביער האמזונאס, אשר בהם משתמשים סוחרי סמים להעברת סמים לברזיל וממנה. בפעולה, שבה השתתפו גם צבא ברזיל והמשטרה הפדרלית הברזילאית, נעצרו סוחרי סמים רבים. גם מטוסי הקרב AMX נטלו חלק במבצע זו.
הגשש החיוור
ההרכב יצר דפוס תרבות שהשפיע על הלשון העברית ועל סגנון החיים שנגע כמעט לכל פרט בחברה הישראלית, ואף זכה בפרס ישראל עבור תרומה לחברה (ה'תש"ס).
היסטוריה
הגששים הופיעו בעשרה סרטים הבולטים שבהם הגששים שיחקו את הדמויות הראשיות היו: מוישה וינטלטור (1966), השכונה שלנו (1968), גבעת חלפון (1976, הסרט הידוע ביותר בו השתתפו) שלאגר (1979), והקרב על הוועד (1986).
בשנת 2000 התפרקה הלהקה בשל החלטתו של שייקה לוי להפסיק את ההופעות ואת החבורה וגם בשל עייפות של חברי השלישייה, השלישייה נפרדה ממעריצם במופע "גשש ולהתראות" שעלה בערב יום העצמאות באותה שנה יום לפני קבלת פרס ישראל.
תרומת הלהקה לחברה הישראלית
מערכוני הלהקה הפכו נכס צאן ברזל של התרבות והלשון הישראלית. השפה המיוחדת של הלהקה, ה'גששית', הפכה חלק מהשפה העברית המדוברת, או מה שמכונה הסלנג הישראלי.
בשנת 1976, במלאת 13 שנה לגששים, שודר בטלוויזיה חידון בקיאות על שירי ומערכוני הלהקה, שהיה ערוך בנוסח חידון התנ"ך, כמחווה לתרומתה התרבותית של הלהקה להווי והשפה הישראלים. את החידון כתב, ערך והפיק יוסי פלג, שהיה מנהלה האדמיניסטרטיבי של הלהקה 15 שנים (ושותפו של פשנל בתיאטרון העממי).
בשנת 2005 יצא לאור הספר "אז מה היה לנו שם?" בעריכת גברי בנאי, המכיל 200 ציטוטים קלסיים ממערכונים, שירים וסרטים של השלישייה.
שירים בולטים
בשיר "איפה כל החבר'ה", שכתב עמוס קינן, מתוארת הירידה הגדולה מהארץ לפני מלחמת ששת הימים והנהירה לארץ במהלך המלחמה ולאחריה.
ב-1979 הקליטו אלבום שלם משיריה של שמר, בהם שירים שכתבה להם במיוחד כמו "יש לי חג", "אורחים לקיץ", "אחותי רוחמה" ו"תפוח בדבש".
מריאטה בלאו
לפני מלחמת העולם השנייה
בשנותיה בווינה התעניינה בעיקר בפיתוח שיטת הצילום של זיהוי החלקיקים. מטרות המחקר שלה היו זיהוי חלקיקים, ובמיוחד אלפא-חלקיקים ופרוטונים, וקביעת האנרגיה שלהם על סמך המאפיינים של המסלולים שהם השאירו באמולציה. שם היא גם פיתחה טכניקת אמולציה הצילום המשמשת במחקר קרנות קוסמיות, כמדענית הראשונה להשתמש בתחליפים גרעיניים כדי לזהות נייטרונים. עבור מחקר זה, בלאו והסטודנטית לשעבר שלה הרתה וומבקר קיבלו את פרס ליבן של האקדמיה האוסטרית למדעים בשנת 1937. זו הייתה ההצלחה הגדולה ביותר שלה, גם בשנת 1937, היא ווומבקר גילו "התפרקות כוכבים" בצלחות הצילום שנחשפו לקרינה קוסמית בגובה של 2,300 מטר מעל פני הים. כוכבים אלה הם הדפוסים של מסלולי חלקיקים מתגובות גרעיניות של חלקיקי קרינה קוסמית עם גרעיני האמולציה הצילומית.
אחרי מלחמת העולם השנייה
בשנת 1960 חזרה בלאו לאוסטריה וערכה עבודה מדעית במכון לחקר רדיום עד 1964 - שוב, ללא תשלום. היא עמדה בראש קבוצת עבודה, שעסקה בתצלומים של צילומי חלקיקים מהניסויים ב- CERN והנחתה עבודות דוקטורט בתחום זה. ב-1962 היא קיבלה את פרס ארווין שרדינגר מהאקדמיה למדעים באוסטריה, אך לא התקבלה לצוות המחקר של האקדמיה.
הבחירות הכלליות בבריטניה 2015
ראש הממשלה המכהן, מנהיג המפלגה השמרנית דייוויד קמרון, התמודד לכהונה נוספת בתפקיד מול מנהיג מפלגת הלייבור, אד מיליבנד.
מפלגות קטנות
מפלגות שהתמודדו בסקוטלנד:
סורת א-תע'אבון
סורת א-תע'אבון (בערבית: سورة التغابن, "הרווח וההפסד") היא הסורה ה-64 בקוראן. היא מונה 18 פסוקים, ושמה נגזר מהפסוק ה-9, בו מוזכר המושג "א-תע'אבון כאחד משמותיו של יום הדין.
תוכן הסורה
סורה זו עוסקת בחמישה נושאים עיקריים:
יפית
יָפִית היא התנחלות ומושב שיתופי בבקעת הירדן, למרגלות הסרטבה. היישוב, השייך לתנועת המושבים הוא חלק ממועצה אזורית בקעת הירדן. שמו ניתן לו על שמו של סא"ל יוסי יפה – מפקד גדוד בחטיבת הצנחנים, מכובשי העיר העתיקה בירושלים במלחמת ששת הימים, שנהרג בעלות רכבו על מוקש באזור ניצנה שבנגב.
לאורה אסקיבל
לאורה אסקיבל (בספרדית: Laura Esquivel; נולדה ב-30 בספטמבר 1950) היא סופרת, תסריטאית ופוליטיקאית מקסיקנית. היא שירתה בבית הנבחרים המקסיקני (2012-2018) מטעם מפלגת מורנה. הרומן הראשון שלה, Como agua para chocolate ("כמו מים לשוקולדה") הפך לרב מכר במקסיקו וארצות הברית, ולאחר מכן עובד לסרט עטור פרסים.
רמסייה
וומבט זה הגיע למשקל 100 ק"ג, גדול בהרבה מהגדול שבוומבטים המודרניים, וומבט מצוי שמגיע למשקל מרבי של 40 ק"ג ולאורך של 82 ס"מ. עם זאת הוא היה קטן ביחס למינים קרובים שחיו באותה תקופה כמו הפסוקולונוס, הזיגומטורוס והדיפרוטודון שהגיע למשקל 3 טונות. הוא ניזון מצמחייה קרקעית בערבות העשב של אוסטרליה.
אפיתרפיה
טיעונים בריאותיים
אף על פי שדבש ותוצריו הנלווים נמצאים תחת מחקר כאמצעים אפשריים לטיפול בסרטן, לפי האגודה האמריקנית לחקר הסרטן, "אין מחקרים קליניים בבני אדם המוכיחים כי ארס דבורים או תוצרים אחרים של דבורת הדבש נמצאו יעילים במניעה או בטיפול בסרטן". נוירולוגים חוקרים ועורכים ניסויים בעקיצות, למשל פרופסור אבשלום מזרחי, ביוכימאי שחקר את נושא האפיתרפיה וכתב ספר שנקרא "מהדבש ועד העוקץ", בו הוא בוחן את תחום האפיתרפיה מכיוונים מדעיים והוליסטיים שונים.
פיליפ קלוצניק
תחילת דרכו
קלוצניק נולד למשפחה יהודית ב-9 ביולי 1907, בקנזס סיטי בירת מדינת מיזורי. הוריו היו מוריס ומיני (לבית שפינדלר) קלוצניק, אשר היגרו לארצות הברית שנתיים טרם הולדתו מפולין. ב-1924 נטל קלוצניק חלק ביצירת הסניף השני של ארגון הנוער היהודי "אלף צדיק אלף" (AZA). הוא נהפך לנשיא בתנועת הנוער המתרחבת והיה בה לדמות מרכזית כבר ב-1925. עם תום לימודיו התיכוניים, הוא הפך למנהל הראשון של תנועת AZA. הוא למד באוניברסיטת קנזס שבלורנס ובאוניברסיטת נברסקה שבלינקולן בשנים 1925–1926, ובבית הספר למשפטים באוניברסיטת קרייגטון היה לבוגר במשפטים ב-1930.
יוסף וסולומון סניילביץ'
סולומון סניילביץ' גויס לרגימנט 46 רגלים בתור חובש. הוא נפטר ב-15 במרץ 1917 לאחר שחלה בטיפוס. השאיר אחריו אישה ושלושה ילדים.
נאפסטר
נאפסטר (Napster) היא אחת מחלוצות התוכנה בתחום שיתוף קובצי מוזיקה בפורמט MP3, ברשת האינטרנט. התוכנה זכתה לפרסום רב בתקשורת עקב השאלות המשפטיות שהיא העלתה לגבי שיתוף קבצים ואחרי מאבק משפטי וציבורי התוכנה איבדה מכוחה ויכולתה.
קרב אירפין
רקע
החל מיומה הראשון של הפלישה הרוסית לאוקראינה, ב-24 בפברואר 2022, הכוחות הפולשים הרוסים התקדמו לכיוון הוסטומל ונמל התעופה שלה. לאחר שפרצו חלקית דרך ההגנות האוקראיניות באיוונקיב, עלה בידי הרוסים לכבוש את שדה התעופה ולהשיג דריסת רגל בהוסטומל עצמה, אשר שימשה עבור הרוסים כבסיס קדמי לקראת המשך התקדמות לכיוון קייב.
10-6 במרץ
במהלך 8 במרץ, הפיקוד האוקראיני של אירפין דיווח כי הכוחות הרוסיים דרשו מהכוחות האוקראינים להיכנע, דרישה שנענתה בסירוב אוקראיני.
יהודית בק
ביוגרפיה
החל משנות ה-50, היא יצרה את דיוקנאות השחקנים המפורסמים שלה, שבהם השחקן מופיע במהלך חזרה על במה, בבימוי או בהופעה (למשל בעלה השני לעתיד טמאש מאיור בתור ריצ'רד השלישי, 1951; אימרה שינקוביץ' במקבת 1965). היא זו שציירה תמונות פרחים על פרספקס וזכוכית בפעם הראשונה בהונגריה, והשתמשה בטכניקה הגרפית של הטבעת נייר. כלי הקרמיקה שלה מציגים דמויות מסוגננות של בעלי חיים ושל בני אדם. בשנים היצירתיות האחרונות לחייה, בהשפעת מסעה ליוון וליוגוסלביה יצרה ספרי נופים, מסעות ורישום.
ברוך בן שמואל מפינסק
ביוגרפיה
ברוך נולד בפינסק, עלה לארץ ישראל בשנת 1819 והתיישב בצפת. דיווחיו של השד״ר שיצא מצפת לתימן וחזרה בשנת 1825, נתנו דרור לאגדות פלאיות על יהודי משבט דן, שלכאורה הכיר השליח בתימן, וכן סיפורים על בני משה ועל עשרת השבטים. קהילת צפת החליטה לשלוח שד״ר ליהודים רחוקים אלו ולבקשם לבוא לעזרת אחיהם שבארץ ישראל. אנשי צפת בחרו את ר׳ ברוך, שלדעתם החזיק ביכולות הנדרשות עבור משימה קשה זו. הם נתנו בידו איגרת עבור עשרת השבטים והשביעו אותו להקדיש את כל כוחותיו לשליחות זו.
אלכסנדר הגדול באגדות היהודיות
העדויות ההיסטוריות
עובדה דומה על אלכסנדר והשומרונים מזכיר הסופר הרומאי קורטיוס רופיוס, שחיבורו "תולדות אלכסנדר" הוא המקור הקדום המקיף ביותר לחיי אלכסנדר הגדול. בזמן שהמקורות היווניים העוסקים בכיבוש אלכסנדר את ארץ ישראל בשנת 332 לפנה"ס מתרכזים בכיבוש עזה, מוסיף קורטיוס רופוס ומספר כי אלכסנדר אישית דיכא ביד קשה מרידה שומרונית בארץ ישראל, והשליט בה סדר:
שאלות וויכוחים אגדיים בנוכחות אלכסנדר
גם לפי הפרשנים המסורתיים, לא נשללת ההנחה כי תיאורים אלו לא התרחשו במציאות, ואלכסנדר נלקח כדוגמה בלבד; או לחלופין, התרחשו האירועים בפני נציגות כלשהי של מוקדון. כך למשל טוען מהר"ל מפראג כי בוויכוח עם זקני הנגב משמשת דמותו של אלכסנדר מוקדון כסמל לחכמי יוון בכללותם.
אלכסנדר הגדול בספרות יהודית מאוחרת
במקורות יהודיים מסוימים (פירוש הרב סעדיה גאון לספר דניאל, משנה תורה להרמב"ם), על פי כתבי היד התימניים, מכונה אלכסנדר "אלכסנדרוס מקרון", מלשון "קרן" המכה ומפלחת את אויביה.
העיבוד היהודי הראשון המוכר לנו של חיי אלכסנדר, "ספר תולדות אלכסנדר", מקורו במאה ה-12 והוא מיוחס לשמואל אבן תיבון או ליהודה אלחריזי.
הגרסה היהודית השנייה של חיי אלכסנדר היא "תולדות אלכסנדרוס" שנכתבה בידי עמנואל טוב עלם (בונפילס) בערך בסביבות 1350, והיא למעשה עיבוד התרגום הערבי של היצירה הלטינית על אלכסנדר. ישנו גם עיבוד שלישי מאוחר יותר, שמקורו אינו ידוע.
מרחב קשיר מסילתית
מכפלה של מרחבים קשורים מסילתית
באופן פורמלי: בהינתן מרחבים לא ריקים. אז הם קשירים מסילתית אם"ם מכפלתם,, קשירה מסילתית.
אלטבורג, דוכסית אולדנבורג
משפחתה
ב-25 באוגוסט 1922 התחתנה אלטבורג עם יוזיאס, נסיך הכתר של ולדק ופירמונט, ולזוג נולדו 5 ילדים:
מלחמת הולנד–אנגליה השלישית
הפלישה
על פי ההסכם שנחתם בדובר, הצטרפה אנגליה לצרפת והכריזה מלחמה ב-7 באפריל 1672, לאחר שהאחרונה הכריזה מלחמה יום קודם לכן, כאשר העילה הייתה תקרית ה"מרלין". מקורות רבים מציינים בטעות כי אנגליה הכריזה מלחמה כבר ב-27 במרץ, כתוצאה מהשימוש שעשו האנגלים בלוח היוליאני אשר פיגר בעשרה ימים אחרי הלוח הגרגוריאני בו נעשה שימוש ביבשת אירופה.
על אף האווירה הציבורית התבוסתנית, לא היה המצב כה נואש כפי שהאמינו התושבים. דה ויט העריך, כי האינטרסים המנוגדים בין צרפת לאנגליה ימנעו מהן לשתף פעולה בצורה מוצלחת. שני המלכים, שהונעו לפעול מתוך תשוקה לנקמה, שיתפו פעולה ביניהם כל עוד לא הושגה מטרתם העיקרית, השפלת ההולנדים. לאחר שהושגה מטרתם, החל כל מלך לדאוג מכך שעמיתו עלול להרוויח יותר מידי מתוצאות המלחמה; אף צד לא היה מוכן להשפעה מוחלטת של בן בריתו על הולנד, ועל החזקותיה המסחריות הענקיות. כאשר הגיעה משלחת הולנדית לבירור תנאי השלום, דרש לואי רק את דלפסיל, הנמל בעל החשיבות המועטה ביותר אותו דרש צ'ארלס באמנת דובר, עבור אנגליה. עם זאת, כאשר הציעה המשלחת למסור את המצודות הדרומיות של הרפובליקה, אשר כיבוש צרפתי שלהן יהפוך את ארצות השפלה הספרדיות לבלתי ניתנות להגנה, יחד עם עשרה מיליון גילדן, סירב לכך לואי. ביודעו שהמשלחת אינה מוסמכת לקבל החלטות בנוגע לדת ולשלמותן הטריטוריאלית של המחוזות עצמם (ערי המצודות הדרומיות של ברדה, דן בוס ומסטריכט היו תחת שליטה ישירה של הפרלמנט של הולנד), דרש לואי, מלבד עשרים מיליון גילדן ומשלחת שנתית אליו מהפרלמנט ההולנדי אשר תבקש מחילה על בגידתה, הענקת חופש דת לקתולים או שליטה על אוטרכט וחלרה (בהולנדית: Gelre), כאשר המניע היחיד שלו לכך היה הרצון להשפיל את הולנד מעט יותר. עם זאת, לא חידש לואי את תנועת צבאו, מחשש שבשל האיום הנשקף ממנו תעבור הולנד מרצון לידיו של צ'ארלס.
ב-4 ביולי התמנה וילם השלישי לסטאדהאודר של מחוז הולנד; וב-16 ביולי, של זיילנד. בתחילת יולי עשה צ'ארלס ניסיון לדרוש את חלקו בשלל ושלח את הלורד ארלינגטון, אחד מהפוליטיקאים הבודדים שהיו בסוד אמנת דובר, יחד עם דוכס בקינגהאם אל הרפובליקה כדי לדון בתנאי השלום. ארלינגטון נחת בברילה, בליווי גולים הולנדים אורנז'יסטים ששהו באנגליה, ונסע למפקדתו של וילם בנברברוג (Nieuwerbrug), כאשר לאורך מסלולו הריעו לו תושבים שהאמינו שמטרת הביקור היא הענקת סיוע אנגלי כנגד צרפת. כשהגיע ב-5 ביולי מסר ארלינגטון שצ'ארלס מתעקש על הפיכת אחיינו לנסיך הריבון של הולנד כולה, זאת בתמורה לתשלום של עשרה מיליון גילדן על מאמצי האנגלים, תשלום שנתי של 10,000 פאונד על זכויות דיג ההרינג בים הצפוני והחזרת סעיפי חוזה נאנסאץ' מ-1585, לפיהם ישובו ברילה, סלויס (Sluis) ופליסינגן לשליטה אנגלית.
בשלב זה של המלחמה מצאו עצמן בעלות הברית במצב לא נוח. אילולא קרב סולביי היה בכוחן להכניע את הולנד באמצעות הרעבת אוכלוסייתה, שהייתה תלויה לקיומה בייבוא של דגנים מאזור הים הבלטי. כעת לא היה להן מוצא אסטרטגי ברור מן העימות, מלבד לקוות כי ההולנדים יבינו את חומרת מצבם וייכנעו. בינתיים התדרדר מצבם שלהם; ניהול המלחמה היה יקר מאוד, ובמיוחד התקשה צ'ארלס לממנה. מיניסטר אף הייתה במצב חמור מכך, ובאוגוסט נאלצה לנטוש את המצור על חרונינגן. מעט לפני סופה של שנת 1672 כבשו הולנדים בחזרה את שובורדן (Coevorden) ושחררו את מחוז דרנתה, כאשר בידי בעלות הברית נותרו רק שלושה מתוך עשרת המחוזות שכבשו. קווי האספקה של הצבא הצרפתי היו מתוחים בצורה מסוכנת, ובסתיו 1672 עשה וילם ניסיון לנתקם באמצעות חציית ארצות השפלה הספרדיות דרך מסטריכט ותקיפתה של שרלרואה, שהייתה באותה תקופה עיירת גבול צרפתית הסמוכה לנתיבי האספקה שעברו דרך ליאז'.
1673
בינתיים, הפכו גם ההתפתחויות בזירה היבשתית לבעייתיות עבור צ'ארלס; מטרתה הסופית של צרפת, והלוגיקה ליציאתה למלחמה, הייתה כיבוש ארצות השפלה הספרדיות, ולכיבוש כזה עלולות להיות השלכות מזיקות לגבי מעמדה האסטרטגי של אנגליה. אם תיכנע גם הולנד, אז תהיה לצרפתים שליטה מלאה בקו החוף מול אנגליה, מצב אליו תגיע צרפת במאה ה-19 במהלך המלחמות הנפוליאוניות. מסיבה זו נכלל באמנת דובר סעיף בו שמר לעצמו צ'ארלס את הזכות לבוא לעזרת ארצות השפלה הספרדיות במידה והאינטרסים שלו ידרשו זאת. לואי היה צריך להשעות את תוכניותיו לגבי האזור עד שיסתיים העימות עם הולנד. כעת, כשהמלחמה במצב של מבוי סתום, עמדה סבלנותו של לואי למבחן. לבסוף, הפיתוי להשתלט על דרום הולנד במצבה הפגיע היה גדול מדי, ובאופן הדרגתי הפנה לואי את תשומת ליבו לאזור, תחילה בכיבוש מסטריכט ביולי 1793, בו היה לחטיבה בפיקודו של דוכס מונמות' חלק חשוב. אף על פי שניתן היה להצדיק את כיבוש העיר כרצון לשפר את קווי האספקה עבור הצבא הצרפתי הצפוני, הפוטנציאל של פתיחת מערכה כנגד ארצות השפלה שבשליטתם לא נעלמה מעיני הספרדים.
ביקור או נו בישראל
ביקור או נו בישראל היה הביקור הדיפלומטי הראשון של ראש מדינה זרה במדינת ישראל הצעירה. ראש ממשלת בורמה, או נו, נחת בישראל ב-29 במאי 1955 והמריא חזרה לארצו שבוע לאחר מכן. או נו לא נכנע ללחץ מדינות ערב שניסו להניאו מהביקור, ואף ביטל בשל כך ביקור בקהיר. לאור זאת ולאור יחסו החם כלפי ישראל, בפרט בעקבות אווירת הבדידות המדינית ששררה בישראל לאחר החלטות ועידת באנדונג, התקבל או נו בישראל בהתלהבות. נתן אלתרמן כתב לכבוד הביקור טור במדורו הטור השביעי בדבר בשם "מר נו" ובו השורות שביטאו את הלך-הרוח:
תרביח'א
בשנת 1994 העניקה לבנון לפליטי הכפר ולצאצאיהם אזרחות לבנונית.
וילהלם השני, דוכס בוואריה
ביוגרפיה
וילהלם נולד ב-5 באפריל 1365, לאלברכט הראשון, דוכס בוואריה ולמרגרטה מבריג, בתם של לודוויג הראשון, דוכס בריג ואגנס מזאגן.
נותוזאורוס
נותוזאורוס (שם מדעי: Nothosaurus; מיוונית: "לטאה מזויפת") הוא סוג של זוחל ימי קדום מסדרת הנותוזאוראים שחי בטריאס לפני 240–210 מיליון שנה. במראהו הוא דמה לפליוזאור אך לא היה שייך לסדרה זו.
קפה נח'לה אדום
קפה נח'לה או קפה נח'לה אדום (להבדיל מקפה אל נח'לה "הירוק") הוא מותג קפה ערבי ישראלי, שנוסד בשנות ה-70 בידי סובחי נח'לה, והוא חלק משינויי הרגלי שתיית הקפה בקרב ערביי ישראל והמעבר מקפה שקולים וטוחנים אותו בבית, ובהמשך - קפה לא ממותג שנטחן עבור הלקוח, לקפה מסחרי ממותג וארוז.
היסטוריה
ראשיתה של החברה בתחילת שנות ה-70 בעסק משפחתי מצליח של סובחי נח'לה לקליית וטחינת קפה, שכעבור 20 שנה הפך למפעל בהשקעה של למעלה משני מיליון דולר.
עבד אל ראוף אל-ביטאר
קורותיו
בתו, סומאייה, נישאה לאסמאעיל, בנו של פואד איסמעיל דג’אני, מייסד בית החולים דג'אני. בנו, ח'אלד, סיים לימודי כלכלה ושימש כסמנכ”ל חברת התעופה הירדנית עאליה. בתחילת שנות הארבעים מנתה משפחת אל-ביטאר כ-100 נפשות. בשנת 1941 זכה ממלך אנגליה לתואר קצין במסדר האימפריה הבריטית.
צביקה סלונים
משפחתו
היה נשוי לרחל עד לפטירתה. נפטר ב-7 באוגוסט 2019 והותיר אחריו ארבעה ילדים. התגורר בקדומים אותה הקים ביחד עם גרעין אלון מורה ב-1975.
נעמה (מושב)
תרבות וקהילה
לרווחת התושבים פועלים במקום: מעון יום, גני משחקים, ג'ימבורי, בריכה שחייה, חדר כושר, מועדון חברים ומועדון נוער.
יני אולסון
ביוגרפיה
בין השנים 1992 ל-1994 למדה בלסטר פרסון בקנדה, שהוא אחד מה-United World Colleges. אולסון למדה באוניברסיטת אופסלה בין השנים 1998 עד 2007.
אולסון נשואה ואם לילדים.
עקיבה יוסף שלזינגר
פעילותו בארץ ישראל
עם עלייתו נתקבל בכבוד גדול על ידי מנהיגי היישוב הישן, אשר שטחו בפניו את צרותיהם וביקשו את עזרתו. בתחילה פרש מכל עסקנות ציבורית ועסק בתורה. מדי לילה היה עורך "תיקון חצות" ותפילה על הגאולה. מאוחר יותר החל לחפש דרך לקיום היישוב מלבד כספי החלוקה. לשם כך הוא יצא עם חמורו לתור את הארץ. הוא יצא בחריפות נגד הקמת "בתי מחסה" שעליה הכריזו עסקני כולל הו"ד ואמר שהקמת מספר בתים בתרומות הגולה לא תפתור את מצבו של היישוב. הוא טען כי עצם ההסתמכות הקבועה על נדבת ידה של יהדות הגולה היא מקור בעיותיו של היישוב. לכן, דרש לצאת לעבודה ולחקלאות. יחד עם תלמידיו, בהם יואל משה סלומון, הקים את "חברת מחזירי עטרה ליושנה" (כונתה בספרו גם בשם: "כולל העברים") שמטרתה כינון חברה יצרנית המבוססת על ערכי התורה ותחיית השפה העברית. עם זאת, הוא ביקר את גישת מחיי השפה החילוניים. הוא קרא לאחד את כל ה"כוללים" של היישוב הישן לכולל אחד, "כולל העברים", שעיקר מטרתו תהיה לגאול את הארץ וליישבה. גאולת הארץ תהיה במימון היהודים בארץ ובתפוצות, באמצעות מסים, תרומות, יוזמה פרטית של חברות מניות והון לאומי ממגביות מיוחדות.
הוא שלח שליח לחו"ל לקבל את תמיכתם של הרבנים בתוכנית להקמת מושבות, ורבנים רבים נענו לו וכתבו מכתבי תמיכה, ביניהם הרב שמעון סופר, הרב יקותיאל יהודה טייטלבוים, והרב שלמה גאנצפריד.
בערוב ימיו, יסד את אגודת "רמתיים צופים" לרכישת אדמות מצפון לנבי סמואל.
הרב שלזינגר נפטר בירושלים ביום א' באייר ה'תרפ"ב, שבת פרשת תזריע-מצורע, ונקבר בלוויה המונית במוצאי השבת.
יחסי טרנסניסטריה–רומניה
היסטוריה
במהלך שנות התשעים תמכו כמה ממשלות ברומניה ברעיון של איחוד עם מולדובה. רבות מההצעות לא היו כוללות את טרנסניסטריה. במהלך מלחמת טרנסניסטריה (1992), סיפקה רומניה למולדובה תמיכה צבאית נגד טרנסניסטריה. בנוסף, משרד החוץ הרומני עסק בפעולות דיפלומטיות לסיום פעולות האיבה.
בשנת 2017 ביקרו עיתונאים מכמה אמצעי תקשורת רומניים בטירספול וראיינו את שר החוץ הטרנסניסטרי.
בשנת 2019 אמר נשיא טרנסניסטריה ואדים קרסנוסלסקי כי מבחינתו "אוקראינה, רוסיה ומולדובה רלוונטיות יותר מרומניה".
נרוויק (סרט)
עלילה
אפריל 1940. העיירה נרוויק שבצפון נורווגיה אחראית לאספקת 80% ממכרה העופרת שלה לצורך מכונת המלחמה של גרמניה הנאצית, כאשר מטען הברזל מועבר דרך נמל העיר. ברם, ניסיונות בעלות הברית ובייחוד הממלכה המאוחדת וצרפת לחבל בתהליך במשך החורף בתקופה של יותר מחודשיים, מביאים לכיבוש מהיר של העיירה בידי הוורמאכט בקרב שהפך בהמשך לתבוסה הראשונה של הנאצים במלחמת העולם השנייה.
יאזלובייץ
יהודי יאזלובייץ
בין מלחמות העולם נמנו בעיירה כ-560 יהודים, והתקיימה בה פעילות ציונית ענפה, שכללה בית ספר עברי ותנועות נוער ציוניות. פעילות זו נאסרה עם כיבוש האזור בידי הסובייטים בספטמבר 1939.
אדגר דווידס
ביוגרפיה
נולד בסורינאם, לאב אפרו-סורינאמי ולאם ממוצא יהודי חלקי מצד אמה. משפחתו עברה להולנד בינקותו.
לקראת שנת 2007 חזר לקבוצת נעוריו אייאקס אמסטרדם, עמה שיחק עונה אחת לפני שפרש ממשחק.
מוריס גארן
קריירה מקצועית
ב-1894 הוא ניצח תחרות נוספת של 24 שעות בלייז'. מאוחר יותר הוא אף שבר את שיא השעה. ב-1896 השתתף במרוץ האופניים החד-יומי הראשון של פריז–רובה. גארן, שהיה הגיבור המקומי של חובבי האופניים בעיר רובא, מאחר שפתח חנות אופניים ברחובה הראשי, סיים במקום השלישי, כ-15 דקות אחרי המנצח יוזף פישר. שנה לאחר מכן, ניצח גארן במרוץ זה: הוא הגיע לסיום בולודרום שברובא יחד עם ההולנדי מתיו קורדנג (Mathieu Cordang), אולם זה נפל בוולודרום ולמרות שהתאושש ורדף במשך שש הקפות של הוולודרום אחרי גארן, הצליח גארן לנצח במרוץ בהפרש זעיר. ב-1898 ניצח שנית במרוץ תוך שהוא מקדים את הרוכב שסיים שני ב-20 דקות. ב-1901 ניצח במרוץ הסיבולת, פריז–ברסט–פריז (שכיום מתקיים כברווט ), וסיים שעתיים לפני הרוכב שסיים שני, לאחר שרכב 1,208 ק"מ ב-52 שעות ו-11 דקות. ב-1902 ניצח גארן במרוץ בורדו–פריז, מרוץ חד-יומי שאורך מסלולו באותן שנים היה מעל ל-500 קילומטר.
פרישה והנצחה
גארן נפטר בלאנס מעט לפני יום הולדתו ה-86 ונקבר בעיירה הסמוכה סלומינה (Sallaumines). בכפר הולדתו, שבצפון מערב איטליה, הוקם ציון לזכרו והביוגרף של גארן, קואז, טוען כי צרפתים רבים מבקשים להגיע ולבקר במקום הולדתו ומדובר בכעין "עלייה לרגל".
גלמפינג
מהות הגלמפינג
עיקרה של תרבות הגלמפינג היא הענקת תנאי שהות נוחים ומפנקים בטבע במתקן אשר שומר על תחושת קרבה וחיבור מיידי לסביבה (שלא כמו בבית המלון המפריד בין האורחים לסביבתם). מציאות זו מושגת על ידי שימוש באמצעי לינה המוכרים מתחום המחנאות אשר עברו שיפורים והתאמות כדי להביאם לרמת האירוח הגבוהה של תחום הגלמפינג. אמצעי לינה אלה עשויים לכלול: אוהלי קנבס, אוהלי טיפי, אוהלי יורט, בקתות, נגררים, בתי עץ ועוד. מתקני האירוח יהיו מאובזרים במזרנים איכותיים או מיטות, בשמיכות ומצעים יוקרתיים, בריהוט נלווה בתוך יחידת האירוח ובשלל אביזרי נוחות. אתר גלמפינג יכול להיות קבוע (בדומה לבית מלון) או ארעי- כזה המוקם במיוחד לפי הזמנה- לפרק לזמן קצר ומפורק לאחר עזיבת האורחים.
גלמפינג בעולם ובישראל
בישראל (2013) תחום הגלמפינג עדיין נמצא בחיתוליו כאשר גם מבין העוסקים בתחום התיירות, רק מעטים התוודעו למושג. עם זאת, ניתן למצוא בישראל חברות המציעות חוויות אירוח בטבע העושות שימוש במונח גלמפינג.
מדיה מגנטית
קלטת שמע
השימוש הנרחב בקלטת זו החל בסביבות שנת 1968 והתרחב עם השנים. דחיפה חזקה בשימוש הייתה בשנות ה-80 של המאה ה-20 לאחר שחברת סוני הציגה ב-1979 את הווקמן לקלטות (Sony Walkman) - מכשיר השמעה קטן כמעט בגודל של קלטת עם אוזניות שאיפשר לשמוע מוזיקה בכל מקום.
האורז המר
הסרט צולם בשחור-לבן והוא שייך לסוגת הנאו-ריאליזם האיטלקי. הוא היה מועמד לפרס אוסקר לסיפור הטוב ביותר.
העלילה מתרחשת בחווה חקלאית לגידול אורז בעמק הפו במחוז פיימונטה בצפון איטליה. מדי חודש מאי מגיעות למקום מאות בחורות מעיירות שונות ומעיסוקים שונים כדי לעבוד 40 יום בעבודה קשה ובתנאי מחיה קשים של שתילת אורז. בנוסף לשכר הן מקבלות ק"ג אורז על כל יום עבודה. הקריין בסרט אומר כי עבודה קשה ומדויקת כזאת מתאימה רק לנשים.
תקציר העלילה
סילבנה ופרנצ'סקה מכירות חייל העומד לפני שחרור בשם מרקו (ראף ואלונה). מרקו נמשך לסילבנה אבל היא מתייחסת אליו בקרירות.
דמיטרי פבלוב
קריירה צבאית
הוא הצטרף לצבא האדום ב-1919 והשתתף במלחמת האזרחים ברוסיה. סיים את המכללה הצבאית על שם פרונזה במוסקבה ב-1928 ופיקד על יחידות חיל רגלים.
ב-22 בפברואר 1940 הועלה לדרגת גנרל של הצבא. הוא מונה למפקד החזית הבלרוסית שעם פתיחת המערכה שונה שמה לחזית המערבית.
אירן באנו
אירן באנו (במקור עד 1905 ביכלר, בהונגרית: Bánó Irén; בודפשט, 28 במאי 1884 – בודפשט, 27 באוקטובר 1965) הייתה זמרת אופרה ואופרטה (סופרן) יהודייה-הונגרייה. אשתו של פאל שאנדור, פוליטיקאי וחברה האספה הלאומית (חבר פרלמנט) יהודי-הונגרי, גיסתה של אמה שנדור אשתו של המלחין זולטאן קודאי.
אל-עקידה אל-וואסטיה
אף על פי שהעקרונות התאולוגים המוצעים בספר הם עקרונות האמונה של רוב המוסלמים, היווה הספר את אחד היסודות העיקריים לייסודה של הוהאביה ושל הסלפיה, אם כי אבן תימיה בעצמו לא היה והאבי ולא סלפי.
פטיינוזאורוס
בתרבות
הפטיינוזאורוס מופיע בסדרה "ללכת עם דינוזאורים" בפרק הראשון שם הוא צד חרקים כמו שפיריות. הוא מופיע גם בסדרה "מפלצות ים" גם בפרק הראשון, שם הוא בהופעה קצרה.
רועי (מושב)
שם היישוב
המקום נקרא רעי, ראשי תיבות (רמת עוזי יאירי), לזכר עוזי יאירי, מפקד חטיבת הצנחנים, שנהרג בשנת 1975 במהלך מבצע לחילוץ בני הערובה במלון סבוי. עם זאת, על פי פרסום של ועדת השמות הממשלתית, השם הוא סמלי, ונלקח מהפסוק "דּוֹרִי נִסַּע וְנִגְלָה מִנִּי כְּאֹהֶל רֹעִי", גרסה נוספת ויותר מקובלת מקור השם הן מילות הפתיחה של מזמור כ"ג בספר תהלים.
המושל הכללי של אוסטרליה
סמכויות המושל הכללי
מעון המושל הוא בית הממשלה, מאתרי הממשל הבולטים בקנברה, בירת אוסטרליה, והוא מקום מגוריו הרשמי והראשי של המושל הכללי. מעון רשמי שני הוא בית האדמירליות בסידני. במהלך ביקור רשמי של המושל הכללי במדינות אוסטרליה האחרות, יתארח המושל הכללי ופמלייתו בבית המושל המקומי.
סימפוניה מס' 104 ("לונדון") של היידן
הסימפוניה כתובה באופן מסורתי בארבעה פרקים עם הקדמה איטית בפרק הראשון, כפי שנהג היידן להלחין במרבית הסימפוניות המאוחרות שלו.
הרקע לכתיבת הסימפוניה
לכתיבת הסימפוניה נדרשו להיידן כחודשיים. יש להניח שמלאכת ההלחנה התחילה בסביבות, או מייד אחרי, השמעת הבכורה של הסימפוניה האחרונה שלו, מס' 103 (דרדור התוף), ב-2 במרץ 1795.
השמעת בכורה, קבלה ועיבודים
יש הרואים בכך הוראה חותכת לכך, שהסימפוניה בוצעה דווקא בתאריך זה משום שהיידן מתבטא במפורש ומצוטט, שהסימפוניה בוצעה אז לראשונה.
מאפיינים כללים
שילוב של אסכולות שונות בכתיבה הסימפונית
מירוסלאב טרזציאק
קריירה בינלאומית
ב-21 באוגוסט 1991 ערך את הופעת הבכורה שלו בנבחרת פולין בניצחון 0-2 נגד בו גם כבש את שער הבכורה שלו בנבחרת. עד סוף השנה רשם עוד שני הופעות בנבחרת וחזר אליה כעבור 6 שנים.
גנבת זרע
גניבת זרע בישראל
בפסק דין שניתן בבית משפט השלום בתל אביב בשנת 2013, נפסק לראשונה פיצוי לגבר על גנבת זרעו, לאחר שאישה הרתה ממנו לאחר שסיפרה לו שהיא עקרה. בינואר 2017 בוטל החיוב בפיצוי שהוטל על האישה, לאחר שבית המשפט המחוזי שדן בערעור על התביעה, קבע כי יחסי המין לא נבעו ממצג שווא, ולא הוכח שהתובע התעניין באותה עת במצבה הרפואי של הנתבעת או בצורך להשתמש באמצעי מניעה.
ניאל קווין
קווין שיחק באנגליה לאורך כל הקריירה הבוגרת שלו, במדיהן של ארסנל, מנצ'סטר סיטי וסנדרלנד. הוא ייצג את נבחרת אירלנד במשך 16 שנים, בהן ערך 91 הופעות וכבש 21 שערים, שהציבו אותו במקום השני בכל הזמנים בטבלת מלך השערים של הנבחרת. קווין ייצג את אירלנד ביורו 1988 וכן בטורנירי המונדיאל ב-1990 וב-2002.
מנצ'סטר סיטי
קווין הצטרף למנצ'סטר סיטי ממש על סף סגירת חלון ההעברות, וכבר בהופעת הבכורה שלו במדיה כבש לרשתה של צ'לסי בדרך לשוויון 1-1 בסיום. עד לסיום העונה הוסיף שלושה שערים בשמונה הופעות ליגה נוספות. עונת הבכורה המלאה של קווין בסיטי הייתה עונת, ובה קבע שיא קריירה אישי של עשרים שערי ליגה ב-38 הופעות. קווין וקבוצתו סיימו את העונה במקום החמישי בליגה, שיפור של תשעה מקומות מהעונה החולפת. באותה העונה זכורה לקווין הופעתו מול דרבי קאונטי ב-20 באפריל. קווין כבש באותו המשחק, ולקראת המחצית החליף כשוער את טוני קוטון שהורחק (לסיטי לא היה שוער מחליף על הספסל). בעקבות ההכשלה שהביאה להרחקתו של קוטון זכתה דרבי לפנדל, אותו קווין הצליח לעצור. בסיום המשחק ירדה דרבי לליגת המשנה.
יחסי אוקראינה–טרנסניסטריה
יחסים מודרניים
ביוני 1992, נשיא אוקראינה דאז, ליאוניד קרבצ'וק, אמר כי אוקראינה תבטיח את עצמאותה של טרנסניסטריה למקרה של איחוד מולדבני-רומני. בחשאי ניהלו השלטונות האוקראינים משא ומתן עם ממשלת טרנסניסטריה במטרה לאיחוד בין שתי המדינות.
אלעזר כוכבא
ביוגרפיה
נפטר בחולון ב-15 ביוני 2016.
לידה בארובה
קשריה עם יוזף גבלס
בארובה התגוררה עם בן זוגה באי שוואננוורדר (Schwanenwerder) שבפאתי ברלין בקרבת ביתו של שר התעמולה הנאצי יוזף גבלס שהיה כבר אז בעל השפעה משמעותית על תעשיית הקולנוע בגרמניה. השניים נפגשו בשנת 1936 לאחר ביקור שערך גבלס בביתם, ובארובה הפכה למאהבת שלו למשך תקופה של כשנתיים. מערכת יחסים זו הפכה בהדרגה לגלויה ועוררה את זעמה של מגדה גבלס, אשתו, אשר פנתה להיטלר עצמו בבקשה לאישור הגירושין ביניהם. להיטלר הייתה ידיעה מוקדמת על מערכת היחסים מתוך תיק מעקב שנאסף על ידי הגסטפו לדרישתו של הרמן גרינג, יריבו המושבע של גבלס, אך בשלב הראשון העדיף להתעלם. לטענתה של בארובה בראיונות מאוחרים שנערכו עמה, היא עצמה כלל לא הייתה מעוניינת במערכת היחסים עם גבלס שהייתה אפלטונית בלבד, ונעתרה לו רק מתוך החשש שלה מעוצמתו הפוליטית בתחום עיסוקה וכי אם לא תיענה לו היא עלולה להפגע מבחינה מקצועית.
מיי בייבי
רקע
המתחם כולל חנויות במתכונת של חנות בתוך חנות. בקומה העליונה פארק שעשועים גדול ומקורה, המשתרע על 5000 מ"ר.
ניסוי LHCb
יחידת מעקב ראשית
יחידת המעקב הראשית ממוקמת סביב דיפול מגנטי. היחידה משמשת לשחזור מסלולים של חלקיקים טעונים ומנצלת את השבלים שהם משאירים אחריהם כשהם עוברים דרך חומרים שונים. יחידת המעקב משלבת בתוכה שני מנגנונים חדשניים:
מערכת למדידת מיואונים
איתור וסיווג מיואונים הוא חלק חשוב בפעולת גלאי LHCb משום שחלקיקים אלה נוצרים בשלבים הסופיים של התפרקות מזוני B ומספקים מידע חיוני במדידות חוסר סימטריית CP. המיואונים הם חלקיקים שמגיבים באופן חלש למכשירי קלורימטר, ולכן הותקנה בגלאי מערכת מדידה נפרדת. המערכת בנויה מ-5 שכבות מלבניות המכילות חללים מלאים בצירופים שונים של גזים. מיואונים שעוברים בשכבות השונות מגיבים עם החומרים שהן מכילות, ותגובות אלו מנותחות באמצעות אלקטרודות לקבלת מידע על תנועת החלקיקים.
פיאט S76 רקורד
היסטוריה
הדגם השני נבחן על ידי נהג המרוצים "Pietro Bordino" שהגיע למהירות של 187 קמ"ש.
טקס פרסי לורנס אוליבייה 1998
הפקות עם מועמדויות וזכיות מרובות
ההפקות הבאות היו מועמדות למספר פרסים:
שומרי האומה של אוגללה
שומרי האומה של אוגללה הייתה קבוצה צבאית פרטית פעילה בשמורת האינדיאנים פיין רידג' בדקוטה הדרומית בראשית שנות ה-70 של המאה ה-20.
שי אביטל (סוכן)
טענות על הטרדות מיניות, מעשים מגונים ואונס
ביולי 2023 פורסם כי 20 תלונות שהוגשו נגד שי אביטל נגנזו, וכי נותרו נגדו שלושה תלונות פתוחות האחת בחשד למעשים מגונים, השנייה בחשד למעשה סדום, והשלישית שיבוש מהלכי חקירה. עורכי דינו, שרון נהרי וששי גז, מסרו לתקשורת: "היה לנו ברור מההתחלה שהתלונות ייגנזו, וגם במה שנשאר הוא יזוכה".
שומרי האומה של אוגללה
היווצרות
וילסון השתמש בסמכות זו כדי ליצור כוח משטרה פרטי חדש. הכח זכה לכינוי "חברות הגון" (GOONׂׂׂ) על ידי מבקרים אך חברי הקבוצה אימצו את התווית שהודבקה להם כראשי תיבות. ה"גונים" מומנו באמצעות הממשלה השבטית ואף נטען כי חלק מהמימון הגיע מתוכנית פדרלית לבטיחות הכביש המהיר.
אחרי ברך פצועה
הסכסוך בין הגונים למוחים של AIM המשיך גם לאחר המקרה. בשלוש השנים הבאות נטען על ידי AIM כי למעלה משישים אנשים מתו באלימות בשמורה. הגונים הואשמו בתקיפות, רצח והצתה. פעילותם במהלך הבחירות השבטיות ב -1974 הובילה את ועדת זכויות האזרח של ארצות הברית לדווח על "אקלים של פחד ומתיחות".
יצחק אייזיק לנדא
ביוגרפיה
נולד בבני ברק למרים ולהרב משה יהודא ליב לנדא. למד בתלמוד תורה חב"ד בבני ברק, בישיבת אור ישראל בפתח תקווה ובישיבת תומכי תמימים המרכזית בכפר חב"ד. בשנת תש"ם נשלח עם עוד בחורים לחזק את ישיבת תומכי תמימים במגדל העמק שנפתחה שנתיים קודם לכן על ידי הרב יצחק דוד גרוסמן. בשנת תשמ"א נסע לשנת לימודים בישיבת תומכי תמימים ליובאוויטש המרכזית – 770 בברוקלין שבניו יורק.
בנימין אביעד
הרב בנימין אביעד (ה'תר"ץ, 1930 – י"ט באלול ה'תשס"ד, ספטמבר 2004) היה רב מועצה אזורית שפיר וחבר מועצת הרבנות הראשית.
יחסי טרנסניסטריה–רוסיה
היסטוריה
מדינת טרנסניסטריה נוצרה על ידי אליטות כלכליות מקומיות עם יחסים מיוחדים עם המרכז הפוליטי הסובייטי ואחר כך הרוסי.